o
KÄÄNNEKOHTA
Tervetuloa Käännekohta-ohjelmaan. Nimeni on Muyiwa.
Jaksan aina ihmetellä sitä, kuinka Jumala muuttaa ihmisen koko elämän.
Hän voi kääntää vaikeimmankin elämäntilanteen hyväksi.
Pian näette tarinoita ihmisistä, joiden tragedia muuttui voitoksi.
Ensin näette uuden ohjelmaosiomme "Todellista kulttuuria".
Tänään valmistamme nigerialaisen aterian.
Ruokaa laittaa tuottajamme Simisola Comolafe äitinsä kanssa.
Tämä on ilmiselvästi minun lempiosioni.
TODELLISTA KULTTUURIA
Olen Simi. Tässä on äitini Simbafora. Hän tervehtii teitä.
Tänään teemme perinteistä aamupalaa, jamssimunakasta.
Sitä voi syödä myös lounaaksi. - Aloitetaan.
Ensin jamssi leikataan näin.
RESEPTI LÖYTYY OSOITTEESTA WWW.TURNINGPOINTZONE.COM
Miksi minun oli aina seurattava ruoanlaittoasi?
Minun äitini opetti minulle, että naisen paikka on keittiössä.
Naisen on huolehdittava perheestään.
Voisitko lisätä seokseen tämän? - Kaadanko sen sekaan?
Vain hiukkasen.
Onko tämä vihreää paprikaa? - Kyllä.
Se on punaista paprikaa.
Entä tämä? - Se on valkoista sipulia.
Sitten vähän tomaattia.
Sitten lisätään ripaus pippuria.
Riittääkö tämä? - Laita vähän lisää.
Seuraavaksi laitetaan suolaa. Laita reilusti.
Mistä tietää oikean määrän? - Ei sitä tarvitse tietää.
Lisään aina voita öljyn joukkoon, ettei kananmuna kuivu.
Selvä.
Lisää seos, kun voi on sulanut.
Onko totta, että jamssia syövät naiset saavat enemmän kaksosia?
Minä olen siitä elävä todiste. Olen kaksosten äiti.
Jamssi on toimiva ruoka-aine.
Jos haluaa saada kaksoset, kannattaa syödä jamssia.
Kaadanko tämän? - Kaada vaan.
Rakastan kananmunia. Mitä teit jamssille pilkkomisen jälkeen?
Se huuhdotaan viileässä vedessä. Suolaa lisätään maun mukaan.
Sokeria voi myös lisätä. Sinun ruokaasi laitan sitä aina.
Näytetään, miltä jamssi näyttää. - Tässä on valmista jamssia.
Nyt lisätään tonnikalaa. Haluatko tehdä sen?
Ilman muuta.
Laita vähän enemmän.
Tonnikala lisätään viimeiseksi, jotta se ei mene muussiksi.
Mistä tietää, paljonko laitetaan? - Ei sitä tarvitse tietää.
Minä laitan aina sen verran kuin haluan.
Näyttääpä hyvältä. - Nyt munakas käännetään.
Jätetään se noin.
Sitten munakas käännetään vielä kerran.
Käännetään vielä. Saisinko lautasen?
Minkä muun kanssa jamssia syödään?
Sitä voi syödä kastikkeen kanssa. Itse tykkään pinaattijamssista.
Jamssimunakasta syödään aamupalaksi viikonloppuisin.
Nyt se on valmis. Pitele tätä, niin haen jamssit.
Tuoksuupa se hyvältä.
Jamssia voi myös paistaa.
Kyllä. Siitä voi tehdä mitä haluaa.
Palmuöljyjamssi sopii illalliselle.
Minä tykkään maistelemisesta.
Katsotaan, miltä se maistuu.
Syöminen on parasta.
Onpa hyvää. - Herkullista.
Kuinka sanotaan "näkemiin" joruban kielellä?
Näkemiin!
Ota vain lisää.
Munakas oli varmasti hyvää. Oma äitini valmisti aina papuja.
Voitte arvata, mitä ruokailun jälkeen tapahtui.
Mitä on olla afrikkalainen?
Ghanalaiselle Ericalle se tarkoittaa kotimaan auttamista.
OLEN AFRIKKALAINEN
Olen Erica Adra Obenuadamka. Olen afrikkalainen.
Nautin kirkossa käymisestä, laulamisesta ja matkustelusta.
Kotini on Ghanassa. Siellä olen vapaa.
Siellä tunnen olevani kotona, ja siellä haluan vaikuttaa.
Kutsumukseni on auttaa ghanalaisia nuoria ja samalla koko Afrikkaa.
Aloin kokea kutsua johtamiseen jo 8-vuotiaana.
Halusin auttaa Ghanaa ja Afrikkaa.
Aloin tuntea sydämessäni halua antaa jotain takaisin.
Opiskeluaikoinani aloin toimia opiskelijaliiton johtotehtävissä.
Lyöttäydyin yhteen nigerialaisen ystäväni kanssa.
Yhdessä perustimme Ambassadors for A New Africa -järjestön.
Järjestön tavoite on tukea afrikkalaisnuoria, -
jotka haluavat käyttää kykyjään Afrikan kehittämiseen.
Nelson Mandela istui 27 vuotta vankilassa vain siitä syystä, -
että hän taisteli apartheidia vastaan.
Hän toimi epäitsekkäästi.
En ole joutunut kokemaan samoja kärsimyksiä kuin hän.
Kuinka voisin olla käyttämättä koulutustani, taitojani, -
ja kontaktejani jonkin hyvän asian eteen?
Haluan käyttää taitojani Ghanan ja Afrikan kehittämiseen.
Teen kaiken Jumalan kunniaksi.
Tiedän, että hän on antanut minulle tämän kutsun auttaa.
Afrikkalaisten on alettava johtaa Afrikkaa.
Nuorten on tiedettävä, että he pystyvät johtamaan -
omaa maanosaansa.
Afrikan ei joka kerta tarvitse turvautua ulkomaailmaan.
Afrikka ei kehity, elleivät afrikkalaiset luota itseensä.
Nimeni on Erica Adra Obenuadamka. Olen afrikkalainen.
Seuraavan miehen isä hylkäsi hänet, ja sitten hänen äitinsä tapettiin.
Pysy kanavalla.
"Niin ei siis istuttaja ole mitään, eikä kastelijakaan, -
vaan Jumala, joka kasvun antaa." 1. Kor. 3:7
Seuraava tarina on ällistyttävä.
Jeronemo Agula oli vain 3-vuotias, kun hänen isänsä lähti kotoa.
Vuodet toivat lisää menetyksiä.
17-vuotiaan pojan elämää hallitsivat huumeet ja alkoholi.
Sitten kaikki muuttui.
ELÄMÄSTÄ ELÄVIIN KUVIIN
Tarinallani on karu alku.
Isäni oli Helvetin enkelien jäsen.
Hän oli riippuvainen heroiinista.
Isäni jätti minut, kun olin 3-vuotias.
Hän sanoi rakastavansa minua ja äitiäni, mutta lähti silti.
Äidistäni tuli nuori yksinhuoltaja, ja hän yritti parhaansa.
Kun olin 8-vuotias, näin asuntoomme tunkeutuneen miehen ampuvan äitini.
Olin menettänyt sekä isäni että äitini.
Loput sukulaiseni olivat kuka missäkin, joten jouduin kaduille.
Kouluni jäi kesken, kun olin 15-vuotias.
16-vuotiaana liityin jengiin.
17-vuotiaana olin jo huumeriippuvainen.
En voinut syödä enkä nukkua. En hoitanut itseäni.
Halusin vain lisää huumeita. Käytin heroiinia, kokaiinia, mitä vain.
Yritin turruttaa sisälläni olevaa tuskaa -
ja täyttää siellä olevaa tyhjyyttä.
Kuljin ajatuksissani ja pohdin itsemurhaa, kun näin kirkon -
kadun toisella puolella.
En ollut koskaan käynyt kirkossa, mutta astuin koemielessä sisään.
Ovimies kysyi minulta, voisiko hän jotenkin auttaa minua.
Kerroin hänelle elämäntilanteestani.
Sanoin, että ellei kirkosta löydy apua, tapan itseni samana päivänä.
Ovimies pyysi minua kertomaan tilanteestani pastorille.
Seurasin ovimiestä pastorin luo.
Pastori ei vastannut odotuksiani.
Hänellä oli farkut, tatuointeja ja pitkä tukka.
Kuinka hän oli päässyt pastoriksi?
Aloin kertoa hänelle elämäntarinaani.
Sitten hän kertoi minulle omansa.
Hän oli ollut jengin jäsen ja istunut pitkiä aikoja vankilassa.
Taustastaan huolimatta hän oli menestynyt uskomattoman hyvin.
Yhtenä päivänä joku oli vankilassa kertonut hänelle Jeesuksesta.
Hän kuuli, että Jeesus antaisi hänelle rauhan, ilon ja onnen.
Minä en tiennyt, mitä ne olivat.
Pastori kertoi antaneensa elämänsä Jeesukselle.
Sanoin, että haluan tuon Jeesuksen muuttavan myös minun elämäni.
Rukoilin ja otin Jeesuksen vastaan pelastajani.
Kuulin silloin ilosanoman ensimmäistä kertaa.
Mutta tarina ei loppunut siihen.
Pastorilla oli jotain kerrottavaa.
Hän veti lompakostaan esiin 3-vuotiaan pojan kuvan.
Se oli minun kuvani. Minä olin hänen poikansa.
Emme olleet nähneet 14 vuoteen.
Tunsin silloin jotain sanoinkuvaamatonta.
Siinä istui minun isäni, jota en ollut nähnyt moneen vuoteen.
Jumala johdatti minut isäni kirkkoon, jotta voisin pelastua.
Minusta ja isästäni tuli erottamattomat.
Jätin huumeet, ja nyt palvelen Herraa.
Kun palvelemme Jumalaa, hän huolehtii meistä aina.
Mahtava kertomus.
Katkon jälkeen kuulemme pojan vaarallisesta yrityksestä -
pelastaa äitinsä prostituutiolta.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niinkuin Raamattu sanoo, -
juokseva elävän veden virrat." Joh. 7:37-38
Kun C.J. Blayer oli pieni, äiti elätti perhettä prostituutiolla.
Hänen asiakkaansa löivät hänet mustelmille.
Huoli äidistä ja perheen elannosta ajoi C.J.:n myymään huumeita.
Hän ei kuitenkaan onnistunut auttamaan äitiään, -
vaan päätyi itse kadulle.
Rahanhimo sai hänet jatkamaan rikollista elämäänsä.
Sitten hän kuuli äänen, joka käski häntä lopettamaan.
Päivät olivat hiljaiseloa, mutta yöt erittäin meluisia.
C.J. Blayer kasvoi kantakaupungilla. Hänen äitinsä oli prostituoitu, -
ja äidin parittaja oli ainoa pojan tuntema isämalli.
Kukaan ei suojellut minua vaaroilta, joita kantakaupungissa -
kasvaessaan kohtaa.
Pian hän oli ajautunut huumediileriksi.
Halusin saada äitini pois kadulta.
Pystyin tienaamaan jopa 5000 dollaria yössä.
Toivoin, että saisin äitini lopettamaan itsensä myymisen.
Isoäidin luona vietetyt kesät olivat C.J.:n elämän valopilkkuja.
Ilmapiiri oli siellä erilainen.
Hän turvautui Jumalaan joka asiassa.
Hän uskoi saavansa Jumalalta leivän ja vuokrarahat.
Iltaisin hän rukoili sänkyni vieressä monien asioiden puolesta.
Hän vain rukoili puolestani. Hän oli todella vakavissaan.
Minä olin perheen musta lammas.
Isoäitini ei koskaan puhunut minusta pahaa niin kuin toiset.
Hän kutsui minua Jumalan mieheksi ja uskoi Jumalan muuttavan minut.
C.J. ei kuitenkaan ollut valmis muuttumaan.
Pelkäsin helvettiä todella. Se oli isoäitini ansiota.
Tiesin, että kristittynä en voisi jatkaa entistä elämäntyyliäni.
En halunnut leikkiä Jumalan kanssa.
C.J. jätti koulunsa kesken.
13-vuotiaana hänet pidätettiin pahoinpitelystä epäiltynä.
Sitä seurasi 12 vuoden vankilakierre.
6 vuotta pitkän vankilajakson jälkeen hän ryhtyi rap-artistiksi.
Yhtenä yönä studioteknikko alkoi puhua Jeesuksesta.
Hän sanoi, että jos Jeesus on olemassa, -
ja jos joku kuolee ilman häntä, silloin ei käy hyvin.
Jumala alkoi puhutella minua.
Kerran C.J. oli ajamassa kotiin onnistuneen huumereissun jälkeen.
Kuunteli rap-bändiä.
He lauloivat luottokorteista, joissa oli pedon merkki.
Se sai jonkin padon aukeamaan minussa.
Yhtäkkiä mieleeni tulvi kaikki ne asiat, -
joista isoäitini oli vuosia sitten minulle puhunut.
Tiesin heti olevani matkalla helvettiin.
Silloin tunsin salamaniskun kaltaisen voiman iskevän minuun.
Käteni nousivat ylös, ja aloin ylistää Jumalaa.
Kuulin Jeesuksen kutsuvan nimeäni. Ääni oli korvin kuultava.
Hän käski minua heittämään kasetin menemään.
Kun otin kasetin pois, radiossa puhuttiin juuri ihmeistä.
Tiesin Jumalan puhuvan minulle radiojuontajan välityksellä.
Aloin pelätä. Luulin Jumalan tulleen tappamaan minut.
Hän varmaan ilmestyy aina ennen kuin tappaa jonkun.
Sitten huomasin, että takkini lensi ikkunasta ulos.
Heitin ulos huumeet, tupakan ja kaiken muun, mitä käteeni tarttui.
Ajattelin, että tämän takana on parasta olla Jeesus.
Muuten minut tapetaan hävittämieni huumeiden ja rahojen takia.
Kotona C.J. meni kellariin.
Aloin rukoilla ensimmäistä kertaa aikuiselämäni aikana.
Seuraavana aamuna äitini ihmetteli, mitä oli tapahtunut.
Sanoin, että olin pelastunut.
Tiesin heti, että siitä oli kyse.
C.J. antautui Jumalle ja meni raamattukouluun.
Hän luopui myös aseistaan.
Entisen huumediilerin oli vaarallista liikkua kaupungilla.
Pyysin kampaajaani, ettei hän pyörittäisi tuoliani -
hiustenleikkuun aikana.
Tuohon aikaan nuoria tapettiin paljon kampaamoissa, -
ja halusin olla valmiina, jos joku tuli sisään kampaamon ovesta.
Kerran sisään astui diileri, jolle C.J. oli velkaa.
Hän oli gangsteri, joka ei pelännyt tappaa.
Kun hän astui sisään, aloin heti etsiä asettani.
Minulla ei kuitenkaan ollut asetta, joten kaveri asteli luokseni.
Hän sanoi kuulleensa, että olin tullut uskoon.
Sitten hän pyysi minua rukoilemaan puolestaan ja lähti.
Jumala käytti tilannetta osoittaakseen suojelevansa minua.
Nykyään C.J. on pastori ja tekee työtä noilla samoilla kaduilla.
On tärkeää, että katujen kasvatit näkevät epätäydellisiä ihmisiä, -
joiden elämän Jeesus on muuttanut.
Evankeliumi muutti elämäni hyväksi. Jumala antoi sille tarkoituksen.
Minä olin kapinoinut Jumalaa vastaan, olin ollut vankilassa -
ja tehnyt paljon muutakin väärää.
Jumalan sana voi tunkeutua elämääsi yhtäkkiä ja muuttaa menneisyytesi.
Sinunkin menneisyytesi voi todella muuttua. Tarvitaan vain sana.
Minulla on brittiläinen ystävä nimeltä Godfrey Birtill.
Hän sanoi kerran näin:
"Maasta taistellaan, ja ihmiset loukkaantuvat pahasti.
Ylpeys estää ihmisiä auttamasta, mutta Jumala auttaa ja parantaa.
Vain yksi Kuninkaan kosketus riittää muuttamaan kaiken."
Tiedän sinun tarvitsevan tätä Kuninkaan kosketusta tänään.
Jumala voi suojella sinua kaikelta siltä, mitä pelkäät.
Sinun on vain kuultava hänen äänensä. Rukoile kanssani.
Isä, Jumala, puhu minulle.
Auta minua kuulemaan äänesi kaiken hälyn keskellä.
Auta minua kuulemaan äänesi elämäni ongelmien keskellä.
Sinun kosketuksesi ja sanasi voivat muuttaa kaiken.
Jeesus, tule elämääni. Isä, pyydän tätä Jeesuksen nimessä, aamen.
Jos rukoilit kanssani, saanen onnitella sinua käännekohdastasi.
Jos haluat rukoustukea, ota meihin yhteyttä.
Katkon aikana saat yhteystietomme.
Katkon jälkeen kuulemme sopraano Abiodun Koyan musiikkia.
"Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö; -
te olette suurempiarvoiset kuin monta varpusta. Luuk. 12:6-7
Tervetuloa takaisin Käännekohtaan. Ohjelmamme onkin jo lopuillaan.
Nettisivumme ovat aina auki osoitteissa TurningPointZone.com
ja facebook.com/TurningPointZone.
Tänään hyvästelemme teidät Abiodun Koyan laululla.
Kiitän teitä seurastanne ja toivotan teille siunausta.
ABIODUN KOYA "HÄN NÄKEE VARPUSET"
Miksi olisin lannistunut?
Miksi varjot tulisivat?
Miksi sydämeni olisi yksinäinen -
ja kaipaisi taivaan kotia?
Sillä onhan Jeesus lohtuni.
Hän on uskollinen ystäväni.
Hän näkee varpusetkin -
ja tiedän, että hän näkee minutkin.
Hän näkee varpusetkin -
ja tiedän, että hän näkee minutkin.
Laulan, koska olen onnellinen.
Laulan, koska olen vapaa.
Hän näkee varpusetkin -
ja tiedän, että hän näkee minutkin.
Kun kiusaukset tulevat, -
kun pilvet peittävät taivaan, -
kun laulu muuttuu huokaukseksi, -
kun toivo sisimmässäni kuolee, -
silloin lähestyn häntä, -
ja hän huojentaa taakkani.
Hän näkee varpusetkin, -
ja tiedän, että hän näkee minutkin.
Hän näkee varpusetkin, ja tiedän, että hän näkee minutkin.
Suomennos: Hanna Tischer